«Manchester Yunayted» jamoasi bosh murabbiyi Joze Mourino klub rahbariyatiga o‘z talabini bildirdi. U «Manchester Yunayted» transfer bozorida juda sekin harakat qilayotganidan norozi bo‘lmoqda. The Mirror xabariga ko‘ra, portugaliyalik murabbiy 6 iyulga qadar klub «Real»dan Alvaro Moratani sotib olishini istamoqda. Bu futbolchining transferi borasida klublar kelisha olishmayapti. «Real» 23 yoshli hujumchi uchun 90 million yevro olishni istaydi, «Manchester Yunayted» esa buncha to‘lay olmasligini bildirmoqda. Bundan avvalroq madridliklar manchesterliklarning 80 million yevrolik taklifini rad etgani haqida xabar berilgandi.